CELEX: 32018D0477
Language: el
Date: 2018-03-15 00:00:00
Title: Εκτελεστική απόφαση (ΕΕ) 2018/477 της Επιτροπής, της 15ης Μαρτίου 2018, σχετικά με απαλλαγές από τον επεκταθέντα δασμό αντιντάμπινγκ σε ορισμένα εξαρτήματα ποδηλάτων καταγωγής Λαϊκής Δημοκρατίας της Κίνας, δυνάμει του κανονισμού (ΕΚ) αριθ. 88/97 της Επιτροπής [κοινοποιηθείσα υπό τον αριθμό C(2018) 1506]

22.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/31
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/477 ΤΗΣ ΕΠΙΤΡΟΠΉΣ
   της 15ης Μαρτίου 2018
   σχετικά με απαλλαγές από τον επεκταθέντα δασμό αντιντάμπινγκ σε ορισμένα εξαρτήματα ποδηλάτων καταγωγής Λαϊκής Δημοκρατίας της Κίνας, δυνάμει του κανονισμού (ΕΚ) αριθ. 88/97 της Επιτροπής
   
      
         [κοινοποιηθείσα υπό τον αριθμό C(2018) 1506]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 13 παράγραφος 4,
   Έχοντας υπόψη τον κανονισμό (ΕΚ) αριθ. 71/97 του Συμβουλίου, της 10ης Ιανουαρίου 1997, για την επέκταση του οριστικού δασμού αντιντάμπινγκ, που επεβλήθη με τον κανονισμό (ΕΟΚ) αριθ. 2474/93 στις εισαγωγές στην Κοινότητα ποδηλάτων καταγωγής Λαϊκής Δημοκρατίας της Κίνας, στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας και για την επιβολή του επεκταθέντος δασμού στις εισαγωγές που έχουν καταγραφεί σύμφωνα με τον κανονισμό (ΕΚ) αριθ. 703/96 (2), και ιδίως το άρθρο 3,
   Έχοντας υπόψη τον κανονισμό (ΕΚ) αριθ. 88/97 της Επιτροπής, της 20ής Ιανουαρίου 1997, σχετικά με την άδεια για απαλλαγή της εισαγωγής ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας από την επέκταση με τον κανονισμό (ΕΚ) αριθ. 71/97 του Συμβουλίου του δασμού αντιντάμπινγκ που επιβλήθηκε με τον κανονισμό (ΕΟΚ) αριθ. 2474/93 του Συμβουλίου (3) και ιδίως τα άρθρα 4 έως 7,
   Αφού ενημέρωσε τα κράτη μέλη,
   Εκτιμώντας τα ακόλουθα:
   
               (1)
            
            
               Επί του παρόντος εφαρμόζεται δασμός αντιντάμπινγκ στις εισαγωγές προς την Ένωση βασικών εξαρτημάτων ποδηλάτων καταγωγής Λαϊκής Δημοκρατίας της Κίνας («Κίνα») («o επεκταθείς δασμός») ως συνέπεια της επέκτασης, με τον κανονισμό (ΕΚ) αριθ. 71/97 του δασμού αντιντάμπινγκ στις εισαγωγές ποδηλάτων καταγωγής Κίνας. Ο επεκταθείς δασμός διατηρήθηκε τελευταία με τον κανονισμό (ΕΕ) αριθ. 502/2013 του Συμβουλίου (4).
            
         
               (2)
            
            
               Σύμφωνα με το άρθρο 3 του κανονισμού (ΕΚ) αριθ. 71/97, η Επιτροπή εξουσιοδοτήθηκε να θεσπίσει τα αναγκαία μέτρα για την έγκριση της απαλλαγής των εισαγωγών βασικών εξαρτημάτων ποδηλάτων που δεν καταστρατηγούν τον δασμό αντιντάμπινγκ.
            
         
               (3)
            
            
               Τα εν λόγω μέτρα εφαρμογής καθορίζονται στον κανονισμό (ΕΚ) αριθ. 88/97 με τον οποίο θεσπίζεται το ειδικό σύστημα απαλλαγής.
            
         
               (4)
            
            
               Σ' αυτή τη βάση, η Επιτροπή απάλλαξε ορισμένες εταιρείες συναρμολόγησης ποδηλάτων από τον επεκταθέντα δασμό («τα απαλλασσόμενα μέρη»).
            
         
               (5)
            
            
               Όπως προβλέπεται στο άρθρο 16 παράγραφος 2 του κανονισμού (ΕΚ) αριθ. 88/97, η Επιτροπή δημοσίευσε στην Επίσημη Εφημερίδα της Ευρωπαϊκής Ένωσης επακόλουθους καταλόγους των απαλλασσόμενων μερών (5).
            
         
               (6)
            
            
               Η πιο πρόσφατη εκτελεστική απόφαση της Επιτροπής σχετικά με τις απαλλαγές δυνάμει του κανονισμού (ΕΚ) αριθ. 88/97 εκδόθηκε στις 22 Φεβρουαρίου 2017 (6).
            
         1.   ΑΙΤΗΣΕΙΣ ΓΙΑ ΑΠΑΛΛΑΓΗ
   
   
               (7)
            
            
               Η Επιτροπή έλαβε από τα μέρη που αναφέρονται στους πίνακες 1 και 3 παρακάτω αιτήσεις για απαλλαγή με όλες τις πληροφορίες που απαιτούνται προκειμένου να διαπιστωθεί ότι αυτές ήταν παραδεκτές σύμφωνα με το άρθρο 4 παράγραφος 1 του κανονισμού (ΕΚ) αριθ. 88/97.
            
         
               (8)
            
            
               Στα μέρη που ζήτησαν απαλλαγή δόθηκε η δυνατότητα να σχολιάσουν τα συμπεράσματα της Επιτροπής σχετικά με το παραδεκτό των αιτήσεών τους.
            
         
               (9)
            
            
               Σύμφωνα με το άρθρο 5 παράγραφος 1 του κανονισμού (ΕΚ) αριθ. 88/97, από την ημερομηνία παραλαβής από την Επιτροπή των αιτήσεων των μερών που ζήτησαν απαλλαγή και μέχρις ότου ληφθεί απόφαση επί της ουσίας των αιτήσεων αυτών, αναστάλθηκε η καταβολή του επεκταθέντος δασμού όσον αφορά τυχόν εισαγωγές βασικών εξαρτημάτων ποδηλάτων για τα οποία τα εν λόγω μέρη δήλωσαν ότι τίθενται σε ελεύθερη κυκλοφορία.
            
         2.   ΕΓΚΡΙΣΗ ΤΩΝ ΑΠΑΛΛΑΓΩΝ
   
   
               (10)
            
            
               Η επί της ουσίας εξέταση των αιτήσεων των μερών που αναφέρονται στον πίνακα 1 παρακάτω έχει ολοκληρωθεί.
               
                  Πίνακας 1
               
               
                           Πρόσθετος κωδικός TARIC
                        
                        
                           Επωνυμία
                        
                        
                           Διεύθυνση
                        
                     
                           C003 
                        
                        
                           Interbike Spółka z o.o.
                        
                        
                           
                                       ul. Śląska 6/5,
                                    
                                 
                                       PL-42-200 Częstochowa, Πολωνία
                                    
                                 
                     
                           C102 
                        
                        
                           Uno Bike B.V.
                        
                        
                           
                                       Bovendijk 213,
                                    
                                 
                                       NL-3045 PD Rotterdam, Κάτω Χώρες
                                    
                                 
                     
                           C128 
                        
                        
                           Slavomir Sladek Velosprint S
                        
                        
                           
                                       Trnavská 40,
                                    
                                 
                                       SK-949 01 Nitra, Σλοβακική Δημοκρατία
                                    
                                 
                     
         
               (11)
            
            
               Κατά την εξέταση, η Επιτροπή διαπίστωσε ότι η αξία των εξαρτημάτων καταγωγής Κίνας αντιπροσώπευε κάτω από το 60 % της συνολικής αξίας των εξαρτημάτων των ποδηλάτων που συναρμολογήθηκαν από καθένα από τα εν λόγω μέρη. Το ίδιο ίσχυε και για την πλειονότητα των συναρμολογημένων ποδηλάτων από κάθε μέρος.
            
         
               (12)
            
            
               Κατά συνέπεια, οι εργασίες των μερών για τη συναρμολόγηση δεν εμπίπτουν στο πεδίο εφαρμογής του άρθρου 13 παράγραφος 2 του κανονισμού (ΕΕ) 2016/1036.
            
         
               (13)
            
            
               Για τον λόγο αυτό, και σύμφωνα με το άρθρο 7 παράγραφος 1 του κανονισμού (ΕΚ) αριθ. 88/97, τα μέρη που αναφέρονται στον πίνακα 1 παραπάνω θα πρέπει να απαλλαγούν από τον επεκταθέντα δασμό.
            
         
               (14)
            
            
               Σύμφωνα με το άρθρο 7 παράγραφος 2 του κανονισμού (ΕΚ) αριθ. 88/97, οι απαλλαγές θα πρέπει να αρχίσουν να ισχύουν από την ημερομηνία παραλαβής των αιτήσεων. Οι τελωνειακές οφειλές όσον αφορά τον επεκταθέντα δασμό από τα μέρη που ζήτησαν απαλλαγή θα πρέπει, συνεπώς, να θεωρούνται άκυρες από την ίδια ημερομηνία.
            
         
               (15)
            
            
               Τα μέρη που ζήτησαν απαλλαγή πληροφορήθηκαν σχετικά με τα συμπεράσματα επί της ουσίας της Επιτροπής για τις αιτήσεις τους και τους δόθηκε η δυνατότητα να διατυπώσουν τις παρατηρήσεις τους σχετικά.
            
         
               (16)
            
            
               Δεδομένου ότι οι απαλλαγές εφαρμόζονται μόνο στα μέρη που αναφέρονται ρητά στον πίνακα 1 παραπάνω, τα απαλλασσόμενα μέρη θα πρέπει να κοινοποιούν αμελλητί στην Επιτροπή (7) τυχόν μεταβολή των στοιχείων αυτών (π.χ. έπειτα από αλλαγή στην επωνυμία, τη νομική μορφή ή τη διεύθυνση της εταιρείας ή μετά την ίδρυση νέων εταιρειών συναρμολόγησης).
            
         
               (17)
            
            
               Σε περίπτωση μεταβολής των στοιχείων αναφοράς, το μέρος θα πρέπει να παράσχει όλες τις σχετικές πληροφορίες, ιδίως σχετικά με κάθε αλλαγή στις δραστηριότητές του που αφορούν εργασίες συναρμολόγησης. Η Επιτροπή, κατά περίπτωση, θα επικαιροποιεί τα στοιχεία αναφοράς του εν λόγω μέρους.
            
         3.   ΕΠΙΚΑΙΡΟΠΟΙΗΣΗ ΤΩΝ ΣΤΟΙΧΕΙΩΝ ΑΝΑΦΟΡΑΣ ΑΠΑΛΛΑΣΣΟΜΕΝΩΝ ΜΕΡΩΝ
   
   
               (18)
            
            
               Τα απαλλασσόμενα μέρη που αναφέρονται στον πίνακα 2 παρακάτω ενημέρωσαν την Επιτροπή σχετικά με τις αλλαγές στα στοιχεία τους (επωνυμίες, νομικές μορφές και διευθύνσεις). Η Επιτροπή, αφού εξέτασε τις πληροφορίες που υποβλήθηκαν, κατέληξε στο συμπέρασμα ότι οι αλλαγές αυτές δεν επηρεάζουν καθόλου τις εργασίες συναρμολόγησης όσον αφορά τους όρους απαλλαγής που καθορίζονται στον κανονισμό (ΕΚ) αριθ. 88/97.
            
         
               (19)
            
            
               Αν και δεν θίγεται η απαλλαγή των εν λόγω μερών από τον επεκταθέντα δασμό δυνάμει του άρθρου 7 παράγραφος 1 του κανονισμού (ΕΚ) αριθ. 88/97, τα στοιχεία αναφοράς για τα εν λόγω μέρη θα πρέπει να επικαιροποιηθούν.
               
                  Πίνακας 2
               
               
                           Πρόσθετος κωδικός TARIC
                        
                        
                           Προηγούμενα στοιχεία αναφοράς
                        
                        
                           Αλλαγή
                        
                     
                           8009 
                        
                        
                           
                                       MIFA-Bike GmbH
                                    
                                 
                                       Kyselhäuser Strasse 23
                                    
                                 
                                       DE-06526 Sangerhausen, Γερμανία
                                    
                                 
                        
                           Η επωνυμία και η νομική μορφή της εταιρείας άλλαξαν σε:
                           Sachsenring Bike Manufaktur GmbH
                        
                     
                           A571 
                        
                        
                           
                                       Sprick Rowery Sp. z o.o.
                                    
                                 
                                       ul. Świerczewskiego 76
                                    
                                 
                                       PL-66-200 Świebodzin, Πολωνία
                                    
                                 
                        
                           Η διεύθυνση της εταιρείας άλλαξε σε:
                           
                                       ul. Zachodnia 76
                                    
                                 
                                       PL-66-200 Świebodzin, Πολωνία
                                    
                                 
                     
                           C053 
                        
                        
                           
                                       Firma Handlowo-Usługowo-Produkcyjna ‘Trans- Rower’ Roman Tylec
                                    
                                 
                                       Dąbie 47, PL-39-311 Zdziarzec, Πολωνία
                                    
                                 
                        
                           Η επωνυμία και η διεύθυνση της εταιρείας άλλαξαν σε:
                           
                                       Trans-Rower Roman Tylec
                                    
                                 
                                       Dąbie 54d, PL-39-311 Zdziarzec, Πολωνία
                                    
                                 
                     
         4.   ΑΝΑΣΤΟΛΗ ΚΑΤΑΒΟΛΗΣ ΤΩΝ ΔΑΣΜΩΝ ΓΙΑ ΤΑ ΥΠΟ ΕΞΕΤΑΣΗ ΜΕΡΗ
   
   
               (20)
            
            
               Η επί της ουσίας εξέταση της αίτησης των μερών που αναφέρονται στον πίνακα 3 παρακάτω συνεχίζεται. Μέχρις ότου ληφθεί επί της ουσίας απόφαση για τις αιτήσεις, αναστέλλεται η πληρωμή του επεκταθέντος δασμού από τα εν λόγω μέρη.
            
         
               (21)
            
            
               Δεδομένου ότι η αναστολή εφαρμόζεται μόνο στα μέρη που αναφέρονται ρητά στον πίνακα 3 παραπάνω, τα εν λόγω μέρη θα πρέπει να κοινοποιούν αμελλητί στην Επιτροπή (7) τυχόν μεταβολή των στοιχείων αυτών (π.χ. έπειτα από αλλαγή στην επωνυμία, τη νομική μορφή ή τη διεύθυνση της εταιρείας ή μετά την ίδρυση νέων εταιρειών συναρμολόγησης).
            
         
               (22)
            
            
               Σε περίπτωση μεταβολής των στοιχείων αναφοράς, το μέρος θα πρέπει να παράσχει όλες τις σχετικές πληροφορίες, ιδίως σχετικά με κάθε αλλαγή στις δραστηριότητές του που αφορούν εργασίες συναρμολόγησης. Η Επιτροπή, κατά περίπτωση, θα επικαιροποιεί τα στοιχεία αναφοράς του εν λόγω μέρους.
               
                  Πίνακας 3
               
               
                           Πρόσθετος κωδικός TARIC
                        
                        
                           Επωνυμία
                        
                        
                           Διεύθυνση
                        
                     
                           C049 
                        
                        
                           Cycles Sport North Ltd
                        
                        
                           
                                       363 Leach Place, Walton Summit Center,
                                    
                                 
                                       GB-PR5 8AS Preston, Ηνωμένο Βασίλειο
                                    
                                 
                     
                           C170 
                        
                        
                           Hermann Hartje KG
                        
                        
                           
                                       Deichstrasse 120-122,
                                    
                                 
                                       DE-27318 Hoya, Γερμανία
                                    
                                 
                     
                           C202 
                        
                        
                           Vanmoof B.V.
                        
                        
                           
                                       Mauritskade 55,
                                    
                                 
                                       NL-1092 AD Amsterdam, Κάτω Χώρες
                                    
                                 
                     
                           C207 
                        
                        
                           Kenstone Metal Company GmbH
                        
                        
                           
                                       Heideland 1-7,
                                    
                                 
                                       DE-24976 Handewitt-Weding, Γερμανία
                                    
                                 
                     
                           C209 
                        
                        
                           Gor Kolesa, proizvodnja koles, d.o.o.
                        
                        
                           
                                       Partizanska cesta 12,
                                    
                                 
                                       SI-3320 Velenje, Σλοβενία
                                    
                                 
                     
                           C220 
                        
                        
                           Matex International Aquitaine
                        
                        
                           
                                       6 Avenue Gay Lussac,
                                    
                                 
                                       FR-33370 Artigues-près-Bordeaux, Γαλλία
                                    
                                 
                     
                           C307 
                        
                        
                           Merida Polska Sp. Z o.o.
                        
                        
                           
                                       ul. Marii Skłodowskiej-Curie 35,
                                    
                                 
                                       PL-41-800 Zabrze, Πολωνία
                                    
                                 
                     
                           C311 
                        
                        
                           Juan Luna Cabrera
                        
                        
                           
                                       C/Alhama 64,
                                    
                                 
                                       ES-14900 Lucena (Cordoba), Ισπανία
                                    
                                 
                     
         5.   ΑΡΣΗ ΤΗΣ ΑΝΑΣΤΟΛΗΣ ΚΑΤΑΒΟΛΗΣ ΤΩΝ ΔΑΣΜΩΝ ΓΙΑ ΤΑ ΥΠΟ ΕΞΕΤΑΣΗ ΜΕΡΗ
   
   
               (23)
            
            
               Η αναστολή καταβολής των δασμών για τα υπό εξέταση μέρη θα πρέπει να αρθεί για το μέρος που αναφέρεται στον πίνακα 4 παρακάτω.
               
                  Πίνακας 4
               
               
                           Πρόσθετος κωδικός TARIC
                        
                        
                           Επωνυμία
                        
                        
                           Διεύθυνση
                        
                     
                           C169 
                        
                        
                           Pelago MFG oy
                        
                        
                           
                                       Tyynenmerenkatu 6 L3,
                                    
                                 
                                       FI-00220 Helsinki, Φινλανδία
                                    
                                 
                     
         
               (24)
            
            
               Η Επιτροπή έλαβε αίτηση από το εν λόγω μέρος για απόσυρση της αίτησης απαλλαγής ενώ βρισκόταν σε εξέλιξη η επί της ουσίας εξέταση και είχε ανασταλεί η καταβολή του επεκταθέντος δασμού.
            
         
               (25)
            
            
               Η Επιτροπή έκανε δεκτή την απόσυρση και, συνεπώς, η αναστολή της καταβολής του επεκταθέντος δασμού θα πρέπει να αρθεί. Ο επεκταθείς δασμός αντιντάμπινγκ θα πρέπει να εισπραχθεί από την ημερομηνία παραλαβής της αίτησης απαλλαγής που υπέβαλε το εν λόγω μέρος, τουτέστιν την ημερομηνία από την οποία άρχισε να ισχύει η αναστολή (23 Σεπτεμβρίου 2016).
            
         
               (26)
            
            
               Το μέρος έλαβε γνώση των συμπερασμάτων της Επιτροπής και του δόθηκε η δυνατότητα να διατυπώσει τις παρατηρήσεις του. Δεν υποβλήθηκαν παρατηρήσεις εντός της προθεσμίας.
            
         6.   ΑΝΑΚΛΗΣΗ ΕΓΚΡΙΣΗΣ ΑΠΑΛΛΑΓΗΣ
   
   
               (27)
            
            
               Το απαλλασσόμενο μέρος που αναφέρεται στον πίνακα 5 παρακάτω κοινοποίησε στην Επιτροπή την παύση των δραστηριοτήτων του και την παραίτησή του από την απαλλαγή από την καταβολή του επεκταθέντος δασμού.
            
         
               (28)
            
            
               Κατά συνέπεια, σύμφωνα με την αρχή της χρηστής διοίκησης, η έγκριση της απαλλαγής από την καταβολή του επεκταθέντος δασμού θα πρέπει να ανακληθεί.
               
                  Πίνακας 5
               
               
                           Πρόσθετος κωδικός TARIC
                        
                        
                           Επωνυμία
                        
                        
                           Διεύθυνση
                        
                     
                           A549 
                        
                        
                           Alliance Bikes Sp. Z o.o.
                        
                        
                           
                                       ul. Tadeusza Borowskiego 2,
                                    
                                 
                                       PL-03-475 Warszawa, Πολωνία
                                    
                                 
                     
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης ισχύουν οι ορισμοί που παρατίθενται στο άρθρο 1 του κανονισμού (ΕΚ) αριθ. 88/97.
   Άρθρο 2
   Τα μέρη που αναφέρονται στον πίνακα 1 παρακάτω απαλλάσσονται από την επέκταση, δυνάμει του κανονισμού (ΕΚ) αριθ. 71/97, του οριστικού δασμού αντιντάμπινγκ στα ποδήλατα καταγωγής Λαϊκής Δημοκρατίας της Κίνας ο οποίος επιβλήθηκε με τον κανονισμό (ΕΟΚ) αριθ. 2474/93 του Συμβουλίου (8) στις εισαγωγές ορισμένων εξαρτημάτων ποδηλάτων από τη Λαϊκή Δημοκρατία της Κίνας.
   Σύμφωνα με το άρθρο 7 παράγραφος 2 του κανονισμού (ΕΚ) αριθ. 88/97, οι απαλλαγές αρχίζουν να ισχύουν από τις ημερομηνίες παραλαβής των αιτήσεων των μερών. Οι ημερομηνίες αυτές παρατίθενται στη στήλη «Ημερομηνία έναρξης ισχύος» του πίνακα 1 κατωτέρω.
   Οι απαλλαγές αφορούν μόνο τα μέρη που αναφέρονται ρητά στον πίνακα 1 με τις επωνυμίες και τη διευθύνσεις τους.
   Τα απαλλασσόμενα μέρη κοινοποιούν αμελλητί στην Επιτροπή τυχόν μεταβολή των στοιχείων αυτών, παρέχοντας όλες τις σχετικές πληροφορίες, ιδίως σχετικά με κάθε αλλαγή στις δραστηριότητές τους που συνδέονται με εργασίες συναρμολόγησης όσον αφορά τους όρους απαλλαγής.
   
      Πίνακας 1
   
   
      Απαλλασσόμενα μέρη
   
   
               Πρόσθετος κωδικός TARIC
            
            
               Επωνυμία
            
            
               Διεύθυνση
            
            
               Ημερομηνία έναρξης ισχύος
            
         
               C003 
            
            
               Interbike Spółka z o.o.
            
            
               
                           ul. Śląska 6/5,
                        
                     
                           PL-42-200 Częstochowa, Πολωνία
                        
                     
            
               18.12.2014
            
         
               C102 
            
            
               Uno Bike B.V.
            
            
               
                           Bovendijk 213,
                        
                     
                           NL-3045 PD Rotterdam, Κάτω Χώρες
                        
                     
            
               24.11.2015
            
         
               C128 
            
            
               Slavomir Sladek Velosprint S
            
            
               
                           Trnavská 40,
                        
                     
                           SK-949 01 Nitra, Σλοβακική Δημοκρατία
                        
                     
            
               14.4.2016
            
         Άρθρο 3
   Στη στήλη «Νέα στοιχεία αναφοράς» παρέχονται επικαιροποιημένα στοιχεία αναφοράς για τα απαλλασσόμενα μέρη που αναφέρονται στον πίνακα 2 παρακάτω. Οι επικαιροποιήσεις αυτές αρχίζουν να ισχύουν από τις ημερομηνίες που αναφέρονται στη στήλη «Ημερομηνία έναρξης ισχύος».
   Οι αντίστοιχοι πρόσθετοι κωδικοί TARIC που είχαν χορηγηθεί προηγουμένως στα εν λόγω απαλλασσόμενα μέρη και οι οποίοι εμφανίζονται στη στήλη «Πρόσθετος κωδικός TARIC» του πίνακα 2 κατωτέρω παραμένουν αμετάβλητοι.
   
      Πίνακας 2
   
   
      Απαλλασσόμενα μέρη για τα οποία επικαιροποιούνται τα στοιχεία αναφοράς
   
   
               Πρόσθετος κωδικός TARIC
            
            
               Προηγούμενα στοιχεία αναφοράς
            
            
               Νέα στοιχεία αναφοράς
            
            
               Ημερομηνία έναρξης ισχύος
            
         
               8009 
            
            
               
                           MIFA-Bike GmbH
                        
                     
                           Kyselhäuser Strasse 23
                        
                     
                           DE-06526 Sangerhausen, Γερμανία
                        
                     
            
               
                           Sachsenring Bike Manufaktur GmbH
                        
                     
                           Kyselhäuser Strasse 23
                        
                     
                           DE-06526 Sangerhausen, Γερμανία
                        
                     
            
               24.8.2017
            
         
               A571 
            
            
               
                           Sprick Rowery Sp. z o.o.
                        
                     
                           ul. Świerczewskiego 76
                        
                     
                           PL-66-200 Świebodzin, Πολωνία
                        
                     
            
               
                           Sprick Rowery Sp. z o.o.
                        
                     
                           ul. Zachodnia 76
                        
                     
                           PL-66-200 Świebodzin, Πολωνία
                        
                     
            
               20.7.2017
            
         
               C053 
            
            
               
                           Firma Handlowo-Usługowo-Produkcyjna ‘Trans- Rower’ Roman Tylec
                        
                     
                           Dąbie 47,
                        
                     
                           PL-39-311 Zdziarzec, Πολωνία
                        
                     
            
               
                           Trans-Rower Roman Tylec
                        
                     
                           Dąbie 54d,
                        
                     
                           PL-39-311 Zdziarzec, Πολωνία
                        
                     
            
               19.9.2017
            
         Άρθρο 4
   Τα μέρη που αναφέρονται στον πίνακα 3 παρακάτω βρίσκονται υπό εξέταση σύμφωνα με το άρθρο 6 του κανονισμού (ΕΚ) αριθ. 88/97.
   Η αναστολή της καταβολής του επεκταθέντος δασμού αντιντάμπινγκ δυνάμει του άρθρου 5 του κανονισμού (ΕΚ) αριθ. 88/97 αρχίζει να ισχύει από την ημερομηνία παραλαβής των αιτήσεων των εν λόγω μερών. Οι ημερομηνίες αυτές παρατίθενται στη στήλη «Ημερομηνία έναρξης ισχύος» του πίνακα 3 κατωτέρω.
   Η αναστολή αφορά μόνο τα υπό εξέταση μέρη που αναφέρονται ρητά στον πίνακα 3 με τις επωνυμίες και τη διευθύνσεις τους.
   Τα υπό εξέταση μέρη κοινοποιούν αμελλητί στην Επιτροπή τυχόν μεταβολή των στοιχείων αυτών, παρέχοντας όλες τις σχετικές πληροφορίες, ιδίως σχετικά με κάθε αλλαγή στις δραστηριότητές τους που συνδέονται με εργασίες συναρμολόγησης όσον αφορά τους όρους αναστολής.
   
      Πίνακας 3
   
   
      Υπό εξέταση μέρη
   
   
               Πρόσθετος κωδικός TARIC
            
            
               Επωνυμία
            
            
               Διεύθυνση
            
            
               Ημερομηνία έναρξης ισχύος
            
         
               C049 
            
            
               Cycles Sport North Ltd
            
            
               
                           363 Leach Place, Walton Summit Center,
                        
                     
                           GB-PR5 8AS Preston, Ηνωμένο Βασίλειο
                        
                     
            
               27.4.2015
            
         
               C170 
            
            
               Hermann Hartje KG
            
            
               
                           Deichstrasse 120-122,
                        
                     
                           DE-27318 Hoya, Γερμανία
                        
                     
            
               29.9.2016
            
         
               C202 
            
            
               VANMOOF B.V.
            
            
               
                           Mauritskade 55,
                        
                     
                           NL-1092 AD Amsterdam, Κάτω Χώρες
                        
                     
            
               19.12.2016
            
         
               C207 
            
            
               Kenstone Metal Company GmbH
            
            
               
                           Heideland 1-7,
                        
                     
                           DE-24976 Handewitt-Weding, Γερμανία
                        
                     
            
               20.3.2017
            
         
               C209 
            
            
               Gor Kolesa, proizvodnja koles, d.o.o.
            
            
               
                           Partizanska cesta 12,
                        
                     
                           SI-3320 Velenje, Σλοβενία
                        
                     
            
               26.4.2017
            
         
               C220 
            
            
               Matex International Aquitaine
            
            
               
                           6 Avenue Gay Lussac,
                        
                     
                           FR-33370 Artigues-près-Bordeaux, Γαλλία
                        
                     
            
               9.6.2017
            
         
               C307 
            
            
               Merida Polska Sp. Z o.o.
            
            
               
                           ul. Marii Skłodowskiej-Curie 35,
                        
                     
                           PL-41-800 Zabrze, Πολωνία
                        
                     
            
               14.6.2017
            
         
               C311 
            
            
               Juan Luna Cabrera
            
            
               
                           C/Alhama 64,
                        
                     
                           ES-14900 Lucena (Cordoba), Ισπανία
                        
                     
            
               4.10.2017
            
         Άρθρο 5
   Αίρεται η αναστολή της καταβολής του επεκταθέντος δασμού αντιντάμπινγκ σύμφωνα με το άρθρο 5 του κανονισμού (ΕΚ) αριθ. 88/97 για το μέρος που αναφέρεται στον πίνακα 4 παρακάτω.
   Ο επεκταθείς δασμός αντιντάμπινγκ θα πρέπει να εισπραχθεί από την ημερομηνία κατά την οποία άρχισε να ισχύει η αναστολή. Η ημερομηνία αυτή παρατίθεται στη στήλη «Ημερομηνία έναρξης ισχύος» του πίνακα 4 κατωτέρω.
   
      Πίνακας 4
   
   
      Μέρος για το οποίο αίρεται η αναστολή
   
   
               Πρόσθετος κωδικός TARIC
            
            
               Επωνυμία
            
            
               Διεύθυνση
            
            
               Ημερομηνία έναρξης ισχύος
            
         
               C169 
            
            
               Pelago MFG oy
            
            
               
                           Tyynenmerenkatu 6 L3,
                        
                     
                           FI-00220 Helsinki, Φινλανδία
                        
                     
            
               23.9.2016
            
         Άρθρο 6
   Ανακαλείται η έγκριση της απαλλαγής από την καταβολή του επεκταθέντος δασμού αντιντάμπινγκ για το μέρος που αναφέρεται στον πίνακα 5 παρακάτω.
   Ο επεκταθείς δασμός αντιντάμπινγκ θα πρέπει να εισπραχθεί από την ημερομηνία κατά την οποία άρχισε να ισχύει η ανάκληση της έγκρισης. Η ημερομηνία αυτή παρατίθεται στη στήλη «Ημερομηνία έναρξης ισχύος» του πίνακα 5 κατωτέρω.
   
      Πίνακας 5
   
   
      Μέρος για το οποίο ανακαλείται η απαλλαγή
   
   
               Πρόσθετος κωδικός TARIC
            
            
               Επωνυμία
            
            
               Διεύθυνση
            
            
               Ημερομηνία έναρξης ισχύος
            
         
               A549 
            
            
               Alliance Bikes Sp. Z o.o.
            
            
               
                           ul. Tadeusza Borowskiego 2,
                        
                     
                           PL-03-475 Warszawa, Πολωνία
                        
                     
            
               21.2.2017
            
         Άρθρο 7
   Η παρούσα απόφαση απευθύνεται στα κράτη μέλη και στα μέρη που αναφέρονται στα άρθρα 2, 3, 4, 5 και 6. Επίσης, δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Μαρτίου 2018.
      
         
            Για την Επιτροπή
         
         Cecilia MALMSTRÖM
         
            Μέλος της Επιτροπής
         
      
   
   
      (1)  ΕΕ L 176 της 30.6.2016, σ. 21.
   
      (2)  ΕΕ L 16 της 18.1.1997, σ. 55.
   
      (3)  ΕΕ L 17 της 21.1.1997, σ. 17.
   
      (4)  Κανονισμός (ΕΕ) αριθ. 502/2013 του Συμβουλίου, της 29ης Μαΐου 2013, για την τροποποίηση του εκτελεστικού κανονισμού (ΕΕ) αριθ. 990/2011 για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας ύστερα από ενδιάμεση επανεξέταση κατ' εφαρμογή του άρθρου 11 παράγραφος 3 του κανονισμού (ΕΚ) αριθ. 1225/2009 (ΕΕ L 153 της 5.6.2013, σ. 17).
   
      (5)  ΕΕ C 45 της 13.2.1997, σ. 3, ΕΕ C 112 της 10.4.1997, σ. 9, ΕΕ C 220 της 19.7.1997, σ. 6, ΕΕ L 193 της 22.7.1997, σ. 32, ΕΕ L 334 της 5.12.1997, σ. 37, ΕΕ C 378 της 13.12.1997, σ. 2, ΕΕ C 217 της 11.7.1998, σ. 9, ΕΕ C 37 της 11.2.1999, σ. 3, ΕΕ C 186 της 2.7.1999, σ. 6, ΕΕ C 216 της 28.7.2000, σ. 8, ΕΕ C 170 της 14.6.2001, σ. 5, ΕΕ C 103 της 30.4.2002, σ. 2, ΕΕ C 35 της 14.2.2003, σ. 3, ΕΕ C 43 της 22.2.2003, σ. 5, ΕΕ C 54 της 2.3.2004, σ. 2, ΕΕ L 343 της 19.11.2004, σ. 23, ΕΕ C 299 της 4.12.2004, σ. 4, ΕΕ L 17 της 21.1.2006, σ. 16, ΕΕ L 313 της 14.11.2006, σ. 5, ΕΕ L 81 της 20.3.2008, σ. 73, ΕΕ C 310 της 5.12.2008, σ. 19, ΕΕ L 19 της 23.1.2009, σ. 62, ΕΕ L 314 της 1.12.2009, σ. 106, ΕΕ L 136 της 24.5.2011, σ. 99, ΕΕ L 343 της 23.12.2011, σ. 86, ΕΕ L 119 της 23.4.2014, σ. 67, ΕΕ L 132 της 29.5.2015, σ. 32, ΕΕ L 331 της 17.12.2015, σ. 30, ΕΕ L 47 της 24.2.2017, σ. 13.
   
      (6)  ΕΕ L 47 της 24.2.2017, σ. 13.
   
      (7)  Συνιστάται στα μέρη να χρησιμοποιούν την ακόλουθη διεύθυνση ηλεκτρονικού ταχυδρομείου: TRADE-BICYCLE-PARTS@ec.europa.eu.
   
      (8)  Κανονισμός (ΕΟΚ) αριθ. 2474/93 του Συμβουλίου, της 8ης Σεπτεμβρίου 1993, για την επιβολή οριστικού δασμού αντιντάμπινγκ στις εισαγωγές στην Κοινότητα ποδηλάτων καταγωγής Λαϊκής Δημοκρατίας της Κίνας και για την οριστική είσπραξη του προσωρινού δασμού αντιντάμπινγκ (ΕΕ L 228 της 9.9.1993, σ. 1).